
Biroul Permanent

al

Camerei  Deputaţilor

Vă înaintăm, alăturat, RAPORTUL COMUN asupra propunerii legislative pentru modificarea şi completarea Ordonanţei de Urgenţă a Guvernului nr. 189/2002, aprobată prin Legea nr. 354/2003, privind operaţiunile compensatorii referitoare la contractele de achiziţii pentru nevoi de apărare, ordine publică şi siguranţă naţională, trimis comisiilor sesizate în fond cu adresa nr. Pl-X 204 din 26 aprilie 2010 şi înregistrată cu nr. 32/135 din 27 aprilie 2010, respectiv nr. 23/113 din 27 aprilie 2010.
	PREŞEDINTE,

                Costică CANACHEU                                             

	PREŞEDINTE,

Iulian IANCU






PARLAMENTUL ROMÂNIEI

CAMERA DEPUTAŢILOR

R A P O R T   C O M U N 
asupra propunerii legislative pentru modificarea şi completarea Ordonanţei de Urgenţă a Guvernului nr. 189/2002, aprobată prin Legea nr. 354/2003, privind operaţiunile compensatorii referitoare la contractele de achiziţii pentru nevoi de apărare, ordine publică şi siguranţă naţională

        În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională şi Comisia pentru industrii şi servicii au fost sesizate spre dezbatere în fond, cu propunerea legislativă pentru modificarea şi completarea Ordonanţei de Urgenţă a Guvernului nr.189/2002, aprobată prin Legea nr.354/2003, privind operaţiunile compensatorii referitoare la contractele de achiziţii pentru nevoi de apărare, ordine publică şi siguranţă naţională, trimisă cu adresa nr. PL-x 204 din  26 aprilie 2010,  înregistrată cu nr. 32/72, respectiv nr.23 /113 din 27 aprilie 2010.
      Senatul, în calitate de primă Cameră  sesizată, a respins propunerea legislativă la 21 aprilie 2010.
      Potrivit prevederilor art. 76 din Constituţia României, republicată şi ale art. 92 alin. (9)  pct.2 din Regulamentul Camerei Deputaţilor, republicat, Camera  Deputaţilor este  Cameră decizională. 
      Consiliul Legislativ  a avizat favorabil, cu observaţii şi propuneri iniţiativa legislativă, conform avizului nr.1472 din 07.12.2009.
       Guvernul nu susţine adoptarea, potrivit punctului de vedere, trimis cu nr.529/08.03.2010.
       Propunerea legislativă supusă dezbaterii are ca obiect de reglementare modificarea Legii nr. 189/2002, în scopul stimulării investiţiilor străine în anumite ramuri ale economiei.
      În conformitate cu prevederile art. 61 şi 63 din Regulamentul Camerei Deputaţilor, comisiile  au examinat iniţiativa legislativă în  şedinţe separate, în zilele de 4 mai şi 1 iunie 2010.
      Cu prilejul dezbaterilor, membrii  comisiilor au constatat faptul că soluţiile legislative propuse de iniţiator sunt deja reglementate prin Ordonanţa de urgenţă a Guvernului nr. 7/2010 şi că prezenta propunere legislativă nu mai are obiect de reglementare. 
       La lucrări a participat, în calitate de iniţiator, domnul deputat Mircea Toader, care a fost de acord cu formularea de către comisii a unui raport de respingere a propunerii legislative.   

        La şedinţa Comisiei pentru apărare, ordine publică şi siguranţă naţională, din 4 mai 2010, au fost prezenţi 24 de deputaţi, din numărul total de 25 de membri ai acesteia.

       La şedinţa Comisiei pentru industrii şi servicii, din 1 iunie 2010, au fost prezenţi 26 de deputaţi, din numărul total de 27 de membri.

       În urma dezbaterii, membrii comisiilor au hotărât, cu unanimitate de voturi, să propună plenului Camerei Deputaţilor respingerea prezentei propuneri legislative, pentru motivul menţionat mai sus.
      Potrivit obiectului şi conţinutului acesteia, iniţiativa legislativă  face parte din categoria legilor ordinare.
                PREŞEDINTE,                                               PREŞEDINTE, 

           Costică CANACHEU                                               Iulian  IANCU                                                                               



                  SECRETAR,                                                   SECRETAR,

    Eugen BĂDĂLAN
                        

  Mircea MARIN
Şef serviciu, Mihai Ţăranu                                                                                                                  Consilier parlamentar, 
                                                                                                                                                                Silvia Vlăsceanu

